123. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 35191/2524/78 της 11/25 Νοεμ.  1978 (ΦΕΚ Β΄ 1028) Περί αντικαταστάσεως κυκλοφορούντων αστικών λεωφορείων, δι’ ετέρων μεταχειρισμένων τοιούτων. Έχοντας υπόψη: 1.Τις διατάξεις του Ν.Δ. 1225/72, περί καταλληλότητος κυκλοφορίας και τεχνικού ελέγχου των λεωφορείων αυτοκινήτων. 2.Τις διατάξεις του άρθρ. 3 του Ν.Δ. 102/73, περί οργανώσεως των δια λεωφορείων αυτοκινήτων εκτελουμένων δημοσίων επιβατικών συγκοινωνιών. 3.Τας υπ’ αριθ. ΣΤ.100284/70/31.12.1969 και 100285/70/31.12.1969 αποφάσεις του Υπουργείου περί καθορισμού τύπων λεωφορείων Σ3 – Σ3Α και Α μείζονος. 4.Την υπ’ αριθ. Δ.600/28/7.1.1978 απόφαση, περί αντικαταστάσεως κυκλοφορούντων υπεραστικών λεωφορείων, δι’ ετέρων μεταχειρισμένων τοιούτων. 5.Αιτήματα ιδιοκτητών αστικών λεωφορείων των ΚΤΕΛ, περί αντικαταστάσεως των κυκλοφορούντων λεωφορείων των με άλλα μεταχειρισμένα ευρισκόμενα σε καλύτερη κατάσταση, δια λόγους ίσης μεταχειρίσεως με τους ιδιοκτήτας των υπεραστικών λεωφορείων εις τους οποίους παρεσχέθη το δικαίωμα τούτο αποφασίζουμε: 1.Επιτρέπουμε την αντικατάσταση κυκλοφορούντων πεπαλαιωμένων αστικών λεωφορείων τύπου Σ3 – Σ3Α και Α εντεταγμένων εις τα ΚΤΕΛ, με άλλα μεταχειρισμένα τύπου Α, εφ’ όσον τα τεθησόμενα σε κυκλοφορία αυτοκίνητα είναι κάτω των 10 ετών, από της ημερομηνίας εκδόσεως της πρώτης αδείας κυκλοφορίας τους και εφ’ όσον ετέθησαν σε κυκλοφορία ως καινουργή. 2.Ορίζουμε ότι για την ανωτέρω αναφερομένη αντικατάσταση πρέπει να τηρηθούν οι όροι της υπ’ αριθ. ΣΤ20269/73 κανονιστικής αποφάσεως (τόμ. 21Β σελ. 264,23) περί τεχνικού ελέγχου αυτοκινήτων και κατόπιν εκτελέσεως των προβλεπομένων, στην παρ. 2 του Κεφ. Γ της ιδίας αποφάσεως, εργασιών συντηρήσεως για τα πέραν της 10ετίας αυτοκίνητα. Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 